Α4-0033/96

Απόφαση σχετικά με την κοινή θέση που ενέκρινε το Συμβούλιο εν όψει της έκδοσης οδηγίας του Ευρωπαϊκού Κοινοβουλίου και του Συμβουλίου για τις διασυνοριακές μεταφορές πιστώσεων (C4-0579/95 - 94/0242(COD))

(Διαδικασία συναπόφασης: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου, C4-0579/95 - 94/0242(COD) ((ΕΕ C 353 της 30.12.1995, σ. 52.)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 151, 19.6.1995, σ. 370)) επί της πρότασης της Επιτροπής προς το Ευρωπαϊκό Κοινοβούλιο και προς το Συμβούλιο, COM(94)0436 ((ΕΕ C 360, 17.12.1994, σ. 13)),

- έχοντας υπόψη την τροποποιημένη πρόταση της Επιτροπής, COM(95)0264 ((EE C 199, 3.8.1995, σ. 16)),

- έχοντας υπόψη την ανακοίνωση της Επιτροπής, SEC(95)1403 ((ΕΕ C 251 της 27.09.1995, σ. 3)),

- έχοντας υπόψη το άρθρo 189 Β, παρ. 2 της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Οικονομικής, Νομισματικής και Βιομηχανικής Πολιτικής (A4-0033/96),

1. τροποποιεί την κοινή θέση ως ακολούθως[semigr ]

2. καλεί την Επιτροπή να αποφανθεί ευνοϊκά επί των τροπολογιών του Κοινοβουλίου στη γνωμοδότηση που καλείται να συντάξει σύμφωνα με το άρθρο 189 Β, παράγραφος 2, εδάφιο δ), της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή θέση του και να εκδώσει οριστικώς την πράξη[semigr ]

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 1)

Δεύτερη αιτιολογική σκέψη

>Αρχικό κείμενο>

(2) ότι έχει ζωτική σημασία για τα άτομα και τις επιχειρήσεις, και ιδίως τις μικρομεσαίες, να μπορούν να πραγματοποιούν ταχείες, αξιόπιστες και μη δαπανηρές μεταφορές πιστώσεων ανά την Κοινότητα[semigr ] ότι η αύξηση του ανταγωνισμού στην αγορά των μεταφορών πιστώσεων θα οδηγήσει σε βελτίωση των υπηρεσιών και μείωση των τιμών[semigr ]

>Κείμενο μετά την ψηφοφορία στο ΕΚ>

(2) ότι είναι ουσιώδες για τα άτομα και τις επιχειρήσεις, και ιδίως τις μικρομεσαίες, να μπορούν να πραγματοποιούν ταχείες, αξιόπιστες και μη δαπανηρές μεταφορές πιστώσεων ανά την Κοινότητα[semigr ] ότι σύμφωνα με την ανακοίνωση της Επιτροπής σχετικά με την εφαρμογή των κανόνων ανταγωνισμού της ΕΚ στα συστήματα διασυνοριακών μεταφορών πιστώσεων (1) η αύξηση του ανταγωνισμού στην αγορά των μεταφορών πιστώσεων θα οδηγήσει σε βελτίωση των υπηρεσιών και μείωση των τιμών

_____________

(1) ΕΕ C 251, 27.9.1995, σ. 3

(Τροπολογία 2)

Έβδομη αιτιολογική σκέψη

>Αρχικό κείμενο>

(7) ότι προς εκπλήρωση των στόχων που διαλαμβάνονται στην δεύτερη παράγραφο του αιτιολογικού η παρούσα οδηγία προσιδιάζει να εφαρμόζεται σε μεταφορές πιστώσεων που είναι κάτω των 25 000 ECU[semigr ] ότι το ποσό αυτό θα πρέπει να ανέλθει σε 30 000 ECU δύο χρόνια μετά την πάροδο της προθεσμίας για τη θέση της σε εφαρμογή

>Κείμενο μετά την ψηφοφορία στο ΕΚ>

(7) ότι προς εκπλήρωση των στόχων που διαλαμβάνονται στην δεύτερη παράγραφο του αιτιολογικού η παρούσα οδηγία προσιδιάζει να εφαρμόζεται σε μεταφορές πιστώσεων που είναι κάτω των 50 000 ECU[semigr ] ότι τα ιδρύματα πρέπει να έχουν την υποχρέωση αποκαταστάσεως σε περίπτωση μη εκπλήρωσης της μεταφοράς πίστωσης

(Τροπολογία 3)

Ενδέκατη αιτιολογική σκέψη

>Αρχικό κείμενο>

(11) ότι τα ιδρύματα θα πρέπει να έχουν υποχρέωση αποκατάστασης σε περίπτωση μη εκπλήρωσης της μεταφοράς πίστωσης[semigr ] ότι αυτή η υποχρέωση αποκατάστασης θα μπορούσε να δημιουργήσει ευθύνη για το ίδρυμα η οποία, αν δεν περιορισθεί, υπάρχει κίνδυνος να επηρεάσει την ικανότητα του ιδρύματος να πληροί τις προϋποθέσεις φερεγγυότητος[semigr ] ότι ως εκ τούτου η υποχρέωση αποκατάστασης προσιδιάζει να εφαρμόζεται μέχρι του ποσού των 10 000 ECU,

>Κείμενο μετά την ψηφοφορία στο ΕΚ>

(11) ότι τα ιδρύματα θα πρέπει να έχουν υποχρέωση αποκατάστασης σε περίπτωση μη εκπλήρωσης της μεταφοράς πίστωσης[semigr ] ότι αυτή η υποχρέωση αποκατάστασης θα μπορούσε να δημιουργήσει ευθύνη για το ίδρυμα η οποία, αν δεν περιορισθεί, υπάρχει κίνδυνος να επηρεάσει την ικανότητα του ιδρύματος να πληροί τις προϋποθέσεις φερεγγυότητος[semigr ] ότι ως εκ τούτου η υποχρέωση αποκατάστασης προσιδιάζει να εφαρμόζεται μέχρι του ποσού των 20 000 ECU,

(Τροπολογία 4)

Αιτιολογική σκέψη 14α (νέα)

>Κείμενο μετά την ψηφοφορία στο ΕΚ>

(14α) ότι πρέπει να υπάρχουν πρόσφορες και επαρκείς διαδικασίες έγερσης αξίωσης και προσφυγής όσον αφορά τους τομείς που καλύπτει η παρούσα οδηγία για να παρέχεται μεγαλύτερη προστασία στον πελάτη, χρησιμοποιώντας τις υφιστάμενες διαδικασίες, εκεί όπου υπάρχουν.

(Τροπολογία 5)

Άρθρο 1

>Αρχικό κείμενο>

1. Οι διατάξεις της παρούσας οδηγίας εφαρμόζονται επί των διασυνοριακών μεταφορών πιστώσεων τις οποίες εντέλλονται πρόσωπα μη αναφερόμενα στο άρθρο 2, στοιχεία α), β) και γ) και οι οποίες εκτελούνται από πιστωτικά και άλλα ιδρύματα.

>Κείμενο μετά την ψηφοφορία στο ΕΚ>

1. Οι διατάξεις της παρούσας οδηγίας εφαρμόζονται επί των διασυνοριακών μεταφορών πιστώσεων που διεξάγονται στα νομίσματα των κρατών μελών και σε ECU και δεν υπερβαίνουν το ισοδύναμο ποσό των 50 000 ECU, τις οποίες εντέλλονται πρόσωπα μη αναφερόμενα στο άρθρο 2, στοιχεία α), β) και γ) και οι οποίες εκτελούνται από πιστωτικά και άλλα ιδρύματα.

>Αρχικό κείμενο>

2. Μέχρι δύο έτη μετά την ημερομηνία θέσης σε εφαρμογή της παρούσας οδηγίας η παρούσα οδηγία εφαρμόζεται στις διασυνοριακές μεταφορές πιστώσεων που πραγματοποιούνται στα νομίσματα των κρατών μελών και σε ECU και είναι κάτω των 25 000 ECU. Μετά την ημερομηνία αυτή η οδηγία εφαρμόζεται στις διασυνοριακές μεταφορές πιστώσεων που πραγματοποιούνται στα νομίσματα των κρατών μελών και σε ECU και είναι κάτω των 30 000 ECU.

>Κείμενο μετά την ψηφοφορία στο ΕΚ>

Διαγράφεται

(Τροπολογία 6)

Άρθρο 3, εισαγωγική πρόταση

>Αρχικό κείμενο>

Τα κράτη μέλη μεριμνούν ώστε τα ιδρύματα να θέτουν στη διάθεση των πελατών τους και των δυνητικών πελατών τους εγγράφως, συμπεριλαμβανομένων κατά περίπτωση των ηλεκτρονικών μέσων, και υπό μορφή ευχερώς κατανοητή τις πληροφορίες σχετικά με τους όρους των διασυνοριακών μεταφορών πιστώσεων.

>Κείμενο μετά την ψηφοφορία στο ΕΚ>

Τα ιδρύματα θέτουν στη διάθεση των πελατών τους και των δυνητικών πελατών τους εγγράφως, συμπεριλαμβανομένων κατά περίπτωση των ηλεκτρονικών μέσων, και υπό μορφή ευχερώς κατανοητή τις πληροφορίες σχετικά με τους όρους των διασυνοριακών μεταφορών πιστώσεων.

(Τροπολογία 7)

Άρθρο 4, εισαγωγική πρόταση

>Αρχικό κείμενο>

Τα κράτη μέλη μεριμνούν ώστε τα ιδρύματα να παρέχουν στους πελάτες τους μετά την εκτέλεση ή την άφιξη διασυνοριακής μεταφοράς πίστωσης, εκτός αν υπάρξει ρητή παραίτηση του πελάτη, σαφείς πληροφορίες εγγράφως, συμπεριλαμβανομένων κατά περίπτωση των ηλεκτρονικών μέσων, και υπό μορφή ευχερώς κατανοητή. Οι πληροφορίες περιέχουν τουλάχιστον:

>Κείμενο μετά την ψηφοφορία στο ΕΚ>

Τα ιδρύματα παρέχουν στους πελάτες τους μετά την εκτέλεση ή την άφιξη διασυνοριακής μεταφοράς πίστωσης, εκτός αν υπάρξει ρητή παραίτηση του πελάτη, σαφείς πληροφορίες εγγράφως, συμπεριλαμβανομένων κατά περίπτωση των ημεκτρονικών μέσων, και υπό μορφή ευχερώς κατανοητή. Οι πληροφορίες περιέχουν τουλάχιστον:

(Τροπολογία 8)

Άρθρο 8, παράγραφος 1, εισαγωγική πρόταση

>Αρχικό κείμενο>

1. Εάν κατόπιν εντολής διασυνοριακής μεταφοράς πιστώσεως που έχει γίνει αποδεκτή από το ίδρυμα του εντολέα το αντιστοιχούν ποσό δεν πιστωθεί στον λογαριασμό του ιδρύματος του δικαιούχου και υπό την επιφύλαξη κάθε άλλης δυνατής αξίωσης το ίδρυμα του εντολέα υποχρεούται να τον πιστώσει με το ποσό της διασυνοριακής μεταφοράς πιστώσεως με ανώτατο όριο τα 10 000 ECU προσαυξημένο:

>Κείμενο μετά την ψηφοφορία στο ΕΚ>

1. Εάν κατόπιν εντολής διασυνοριακής μεταφοράς πιστώσεως που έχει γίνει αποδεκτή από το ίδρυμα του εντολέα το αντιστοιχούν ποσό δεν πιστωθεί για οιονδήποτε λόγο στον λογαριασμό του ιδρύματος του δικαιούχου και υπό την επιφύλαξη κάθε άλλης δυνατής αξίωσης το ίδρυμα του εντολέα υποχρεούται να τον πιστώσει με το ποσό της διασυνοριακής μεταφοράς πιστώσεως με ανώτατο όριο τα 20 000 ECU προσαυξημένο:

(Τροπολογία 9)

Άρθρο 8, παράγραφος 2

>Αρχικό κείμενο>

2. Κατά παρέκκλιση από την παράγραφο 1 εάν η διασυνοριακή μεταφορά πιστώσεως δεν ολοκληρωθεί λόγω της μη εκτέλεσής της εκ μέρους ενδιάμεσου ιδρύματος επιλεγέντος από το ίδρυμα του δικαιούχου το τελευταίο αυτό ίδρυμα υποχρεούται να θέσει στη διάθεση του δικαιούχου το ποσό που αντιστοιχεί στην εντολή της διασυνοριακής μεταφοράς πιστώσεως.

>Κείμενο μετά την ψηφοφορία στο ΕΚ>

2. Κατά παρέκκλιση από την παράγραφο 1 εάν η διασυνοριακή μεταφορά πιστώσεως δεν ολοκληρωθεί λόγω της μη εκτέλεσής της εκ μέρους ενδιάμεσου ιδρύματος επιλεγέντος από το ίδρυμα του δικαιούχου το τελευταίο αυτό ίδρυμα υποχρεούται να θέσει στη διάθεση του δικαιούχου το ποσό μέχρι 20.000 Ecu.

(Τροπολογία 10)

Άρθρο 8, παράγραφος 3, δεύτερο εδάφιο

>Αρχικό κείμενο>

Όταν το ίδρυμα του εντολέα ανακτήσει το ποσόν, υποχρεούται να το πιστώσει στον εντολέα υπό την επιφύλαξη παρακράτησης των εξόδων ανάκτησης.

>Κείμενο μετά την ψηφοφορία στο ΕΚ>

Όταν το ίδρυμα του εντολέα ανακτήσει το ποσόν, υποχρεούται να το πιστώσει στον εντολέα. Τα ιδρύματα δεν υποχρεούνται στην περίπτωση αυτή να επιστρέψουν τα έξοδα και να καταβάλουν τον αντίστοιχο τόκο, και μπορούν να παρακρατήσουν τα έξοδα ανάκτησης εφόσον αποδεικνύονται.

(Τροπολογία 11)

Άρθρο 8, παράγραφος 3α (νέα)

>Κείμενο μετά την ψηφοφορία στο ΕΚ>

3α. Με την επιφύλαξη των παραγράφων 1 και 2, τα κράτη μέλη και/ή τα θεσμικά όργανα που συμμετέχουν στην εκτέλεση διασυνοριακών μεταφορών πιστώσεων μπορούν να προβλέψουν επιστροφή σε περίπτωση μη εκπλήρωσης διασυνοριακής μεταφοράς πίστωσης της οποίας το ποσό υπερβαίνει τις 20.000 Ecu.

(Τροπολογία 12)

Άρθρο 10

>Αρχικό κείμενο>

Τα κράτη μέλη μεριμνούν ώστε να υπάρχουν πρόσφορα και αποτελεσματικά μέσα επίλυσης των τυχόν διαφορών μεταξύ του εντολέα και του ιδρύματός του ή μεταξύ του δικαιούχου και του ιδρύματός του.

>Κείμενο μετά την ψηφοφορία στο ΕΚ>

1. Τα κράτη μέλη μεριμνούν ώστε να υπάρχουν πρόσφορες και επαρκείς διαδικασίες καταγγελιών και προσφυγών όσον αφορά τους τομείς που καλύπτει η παρούσα οδηγία για να παρέχεται μεγαλύτερη προστασία στον πελάτη, χρησιμοποιώντας τις υφιστάμενες διαδικασίες, εκεί όπου υπάρχουν.

(Τροπολογία 13)

Άρθρο 10, παράγραφος 2 (νέα)

>Κείμενο μετά την ψηφοφορία στο ΕΚ>

2. Εάν αξίωση δεν έχει διευθετηθεί ή σχετική απόφαση δεν έχει ληφθεί εντός τεσσάρων εβδομάδων, οι εγείροντες την αξίωση μπορούν να απευθύνονται σε ένα από τα γραφεία έγερσης αξίωσης και προσφυγής που θα ιδρυθούν προς τούτο, ή μπορούν να χρησιμοποιούν τις υφιστάμενες διαδικασίες εκεί όπου υπάρχουν.

Κατάλογος διευθύνσεων των εν λόγω γραφείων θα διατίθεται από όλα τα ιδρύματα που διενεργούν διασυνοριακές μεταφορές πιστώσεων κατ'εφαρμογήν της παρούσης οδηγίας.

(Τροπολογία 14)

Άρθρο 11, παράγραφος 1, πρώτο εδάφιο

>Αρχικό κείμενο>

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο 30 μήνες μετά την ημερομηνία έναρξης ισχύος της παρούσας οδηγίας. Ενημερώνουν αμέσως την Επιτροπή σχετικά.

>Κείμενο μετά την ψηφοφορία στο ΕΚ>

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο 18 μήνες μετά την ημερομηνία έναρξης ισχύος της παρούσας οδηγίας. Ενημερώνουν αμέσως την Επιτροπή σχετικά.